สันติ เกศศรีพงษ์ศา

นาวาเอก สันติ เกศศรีพงษ์ศา หรือที่เรียกในนาม ผู้การเก้ง Recon Man (19 มกราคม พ.ศ. 2516 – ) เป็นอดีตผู้บังคับการกรมทหารพรานนาวิกโยธิน กองทัพเรือ อดีตครูแผนกรบพิเศษหน่วยบัญชาการนาวิกโยธินกองทัพเรือ และอดีตรองผู้ช่วยทูตทหารเรือประจำประเทศอิตาลี

นอกจากนี้ เขายังเป็นหนึ่งในผู้เข้าร่วมแข่งขันรายการอัจฉริยะข้ามคืน เมื่อ พ.ศ. 2549

ประวัติ 
สันติ เกศศรีพงษ์ศา เป็นนักเรียนเตรียมทหารรุ่น 34 และนักเรียนนายเรือรุ่น 91

วันที่ 5 พฤศจิกายน พ.ศ. 2560 เขาเป็นหนึ่งในผู้ร่วมแถลงข่าวการจับกุมคดียาบ้า ที่อำเภอไม้แก่น จังหวัดปัตตานี และวันที่ 15 พฤศจิกายน เขาได้เดินทางไปตรวจสอบเหตุคนร้ายใช้อาวุธปืนสงครามยิงถล่มฐานทหาร ที่อำเภอบาเจาะ จังหวัดนราธิวาส

ในปีเดียวกันนี้ สันติเป็นผู้ให้กำลังใจครูฝึกการรบพิเศษแขนงการลาดตระเวนสะเทินน้ำสะเทินบกและจู่โจมนาวิกโยธิน (รีคอน) เมื่อครั้งที่มีข้อขัดแย้งด้านการฝึก

ช่วงต้น พ.ศ. 2562 เขาได้เป็นประธานเจ้าภาพการบรรพชาหมู่ ของอาสาสมัครทหารพรานนาวิกโยธิน กองทัพเรือ หลังจากพระครูประโชติรัตนานุรักษ์ (สว่าง จนฺทวํโส) มรณภาพจากเหตุคนร้ายบุกยิงภายในวัด

กิจกรรมเพื่อสังคม 
สันติ เกศศรีพงษ์ศา เป็นผู้มีส่วนร่วมในกิจกรรมเพื่อสังคมร่วมกับผู้คนจำนวนมาก ทั้งเด็กและผู้ใหญ่ อาทิ ใน พ.ศ. 2556 เขาเป็นผู้ดูแลกิจกรรมการปล่อยเต่าสู่ทะเล และการปลูกสร้างปะการัง ที่อำเภอสัตหีบ จังหวัดชลบุรี

วันที่ 25 ตุลาคม พ.ศ. 2561 สันติได้เดินทางมาเป็นประธานในโครงการงานประเพณีชักพระ ที่อำเภอไม้แก่น จังหวัดปัตตานี ต่อมา ในวันที่ 27 ตุลาคม เขาได้ร่วมกับชาวบ้านทั้งไทยพุทธและมุสลิมจำนวนกว่า 300 คนฟื้นฟูโครงการชลประทานขนาดเล็ก ด้วยการทำฝายชะลอน้ำให้แก่ประชาชนที่อำเภอบาเจาะ จังหวัดนราธิวาส และในเดือนพฤศจิกายน เขาเป็นหนึ่งในผู้เข้าร่วมกิจกรรมชุมชนท่องเที่ยว หนึ่งตำบล หนึ่งผลิตภัณฑ์ นวัตวิถี

เดือนมกราคม พ.ศ. 2562 สันติได้มีส่วนร่วมในกิจกรรมนาวิกนาวีสัญจร และโครงการอำเภอเคลื่อนที่ เพื่อพัฒนาความสัมพันธ์อันดีระหว่างทหารกับชุมชน ส่วนในเดือนกุมภาพันธ์ เขาเป็นผู้มีส่วนร่วมในปฏิบัติการพบปะเยี่ยมเยียน มอบถุงยังชีพ, เตียงผู้ป่วย และก่อสร้างห้องน้ำ ให้แก่คนตาบอด และเดือนเดียวกันนี้ เขาเป็นหนึ่งในผู้มีส่วนร่วมของโครงการคัดเลือกนักฟุตบอลเยาวชนในจังหวัดนราธิวาสและจังหวัดใกล้เคียง เพื่อไปแข่งขันที่ประเทศเยอรมนี ด้วยความร่วมมือกับสโมสรฟุตบอลบาเยิร์นมิวนิก

อ้างอิง

แหล่งข้อมูลอื่น 

 พลเรือเอก ลือชัย รุดดิษฐ์ ผู้บัญชาการทหารเรือ และคณะฯ ได้เดินทาง มาตรวจเยี่ยม กำลังพลหน่วยทหารพราน นาวิกโยธิน กองทัพเรือ ณ.กรมทหารพราน นาวิกโยธิน
 หน่วยเฉพาะกิจกรมทหารพรานนาวิกโยธิน กองทัพเรือ จัดพิธีเปิดการฝึกทบทวนกำลังประจำถิ่น (อส.) และ กำลังประชาชน (ชรบ.) ครั้งที่ 1 ประจำปีงบประมาณ 2562
 หน่วยเฉพาะกิจทหารพรานนาวิกโยธินกองทัพเรือ จัดพิธีเปิดการฝึกทบทวนกำลังประจำถิ่น

ทหารพรานนาวิกโยธิน กองทัพเรือ
ทหารเรือชาวไทย
พุทธศาสนิกชนชาวไทย
บุคคลจากโรงเรียนเตรียมทหาร
บุคคลจากโรงเรียนนายเรือ
กำลังพลกองพันลาดตระเวน กองพลนาวิกโยธิน